google/wiki40b huggingface dataset:
Wesley Schultz

Talambuhay

Lumaki si Schultz sa Ramsey, New Jersey, kung saan din lumaki ang matalik niyang kaibigan na si Josh Fraites. Namatay si Fraites dahil sa droga noong 2002, sa edad na 19. Sa pagkamatay ni Josh, kinaibigan ni Schultz ang nakakabata nitong kapatid na si Jeremiah. Nag-aral si Schultz sa Unibersidad ng Richmond.
Lumipat sina Schultz at Fraites sa lungsod ng Denver, Colorado. Dito nila nakilala ang isang classical cellist, si Neyla Pekarek, at pagkatapos ay binuo nila ang The Lumineers.
Noong 2012, nagpalabas ng isang album ang The Lumineers na ipinangalan sa kanila
Level Up! Games

Ang Level Up! Games at Level Up! ay isang trademark ng Level Up Inc., na kung saan ay pagmamayari ng Tencent, isang internet service provider sa Tsina. Kabilang sa kanilang pook-sapot (websayt), ito ay may operasyon din sa Pilipinas, Brazil, at Latin America.
Ginintuang Panahon ng mga Kastila

Ang Ginintuang Panahon ng mga Kastila (Kastila: Siglo de Oro; Ingles: Spanish Golden Age) ay isang yugto ng pagsibol ng sining at panitikan sa Espanya, na kasabay din ng paglaki at pagtatapos Kastilang Dinastiyang Habsburgo. Ang Siglo de Oro ay hindi nagmumungkahi ng mga tiyak na petsa at karaniwang itinuturing na umiral ito ng higit pa sa isandaang taon. Nagsimula ito pagkatapos ng 1492, kasama ng katapusan ng Rekongkista, mga paglalakbay sa laot ni Cristobal Colon sa Bagong Daigdig, at sa paglalathala ng Gramática de la lengua castellana ("Balarila ng Wikang Kastila") ni Antonio de Nebrija. Sa politika, ito ay nagtatapos ng di-lalampas sa 1659, kasabay ng Tratado ng Pirineos, na pinirmahan sa pagitan ng Pransiya at Habsburgong Espanya. Ang huling dakilang manunulat noong panahong ito, si Pedro Calderon de la Barca, ay namatay noongh 1681, at ang kaniyang kamatayan ay kadalasang itinuturing bilang katapusan ng Siglo de Oro sa larangan ng sining at panitikan.
Yumi Adachi

Si Yumi Adachi ay isang mang-aawit mula sa bansang Hapon.
Daang Palibot Blg. 4

Daang C-4

Ay ang bahagi ng C-4 mula Daang Marcos (R-10) hanggang Daang Letre.

Daang Letre

Ay isang pangunahing daan ng Malabon na may anim na linya. Nagsisimula ito sa isang rotonda sa harap ng Malabon City Hall at nagtatapos sa mga hangganan ng Kalookan. Magiging bahagi ito ng C-4 pagbagtas nito ang Daang C-4. Kilala rin ito sa mga pangalang "Kalye Heneral San Miguel" at "Abenida Rizal".

Daang Samson

Paglampas ng mga hangganan ng Kalookan, magiging Daang Samson ang C-4. Isa itong pangunahing daan sa Kalookan na may anim hanggang walong linya. Kilala rin ito sa mga pangalang "Daang Caloocan" at "Abenida Monumento".

Abenida Epifanio de los Santos

Ang Abenida Epifanio de los Santos (o mas-kilala bilang EDSA) ay isang lansangang may sampung linya na gumagamit ng mga palitan (interchange) at paghihiwalay ng mga linya (grade separations). Bumubuo ang EDSA sa malaking bahagi ng C-4. Dumadaan ito sa mga lungsod ng Kalookan, Lungsod Quezon, Mandaluyong, Makati, at Pasay. Ang hilagang dulo nito ay Monumento, isang monumento para kay Andres Bonifacio sa Kalookan, at ang katimugang dulo nito ay sa isang rotonda (roundabout) malapit sa SM Mall of Asia sa Pasay. Itinayo ang lansangan noong panahon ng dating pangulong Manuel Quezon.
Lalawigan ng Caserta

Ang Lalawigan ng Caserta ay isang lalawigan sa bansang Italya.
Mishima, Fukushima

Ang Mishima ay isang munisipalidad sa Prepektura ng Fukushima.
Susilo Bambang Yudhoyono

Kabataan

Ipinanganak si Susilo Bambang Yudhoyono sa Tremas, isang nayon sa Arjosari, Pacitan Regency, Silangang Haba, sa isang mababa-gitnang klase ng pamilya at anak nina Raden Soekotjo at Siti Habibah. Since he was a child, he wanted to join the army. Nabuo ni Yudhoyono ang reputasyon bilang talentadong mag-aaral karagdagan sa pagiging matalino, sa pagsusulat ng mga tula, maikling kuwento, at pagganap sa mga laro. Talentado rin si Yudhoyono sa musika at palakasan, na naipakita niya nang itatag niya at ng mga kaibigan nya ang samahan ng volleyball na Klub Rajawali at ang bandang Gaya Teruna.
Nang nasa ikalimang baitang siya nang bisitahin niya ang Indonesian Armed Forces Academy (AKABRI). Matapos makita ang pagsasanay ng mga sundalo at maaaring dala na rin ng inspirasyong dala ng trabaho ng kanyang ama, naging determinado si Yudhoyono na sumali sa Indonesian Armed Forces para maging sundalo. Nais sana ni Yudhoyono na makapasok sa AKABRI pagkatapos niya ng mataas na paaralan noong 1968, subalit hindi siya umabot dahil hindi siya nakapagpatala sa takdang oras.
Naging mag-aarala muna si Yudhoyono sa Ikasampung Nobyembre ng Institusyong Teknolohiya bago pumasok sa Vocational Education Development Center sa Malang, East Java. Doon siya nakapaghanda para sa susunod na kabanata ng kanyang pag-aaral sa Akabri. Opisyal na nakapasok si Yudhoyono sa AKABRI noong 1970 matapos pumasa sa pagsusulit sa Bandung.
Rene Estrella Amper

Si Rene Estella Amper ay isinilang noong 18 Oktubre 1940 sa Boljoon, Cebu. Nag-aral siya ng Pilosopiya sa Unibersidad ng San Carlos noong 1960. Lumipat siya sa South Western University noong 1962 upang mag-aral ng medisina.
Naging miyembro siya ng Diliman Writers' Workshop noong 1968. Nakapag-ambag si Amper ng mga tula sa panitikang Pilipino. Ang unang aklat ng kanyang mga tula ay ang Twelve Palmas na lumabas noong 1969. Nahinto siya sa pagsusulat noong panahon ng Martial Law. Ang kanyang Collected Palmas ay nalathala noong 1990.
Naging aktibo siya sa pagsusulat ng mga tula sa Cebuano. Ang unang koleksiyon ng kanyang mga tula sa wikang Cebuano ay ang Payag Ibabaw sa Hangin (Hut Over the Wind) noong 1991. Ang All Else is Grass ay isang koleksiyon ng kanyang mga tula na nagkamit ng Ikalawang Gantimpalang Carlos Palanca Memorial Awards for Literature noong 1989.
Pagpapalabas na panlalaki

Ang pagpapalabas na panlalaki o paglalabas ng lalaki ay ang pagpapakawala ng tamod at punlay mula sa titi ng lalaki, na karaniwang kaalinsabay ng kasukdulan sa pakikipagtalik o masturbasyon. Kalimitang resulta ito ng pagkaantig na seksuwal o pagkadama ng libog o kahalayan. May mga lalaking nakokontrol ang kanilang pagpapalabas sa pagkakataon na nais nila. May mga lalaki ring may karamdamang may kawalan ng kakayahang labasan ng similya. Mayroon namang nilalabasan ng pluido kahit natutulog. Hindi lamang sa mga kalalakihan nagaganap ito, mayroon ding tinatawag na pagpapalabas na pambabae.
Iba't ibang paraan ang pagpapalabas ng lalaki. Kadalasan ay dumadaloy lamang ito papalabas mula sa titi pero mayroon din na may kakayahang patalsikin ito.
KJC King Dome

Pagpapatayo

Ang pagpapatayo ng KJC King Dome ay pinanagasiwa ng ACQ Solomonic Builders Development Corporation, isang subsidiary ng Kingdom of Jesus Christ (KJC), isang simbahang Kristiyano. Ang seremonya para sa groundbreaking ng pasilidad na ipinapatayo sa katabi ng Paliparang Pandaigdig ng Francisco Bangoy. ay isinigawa noong Septembre 3, 2012 at inaasahang matapos pagdating 2025
Noong Enero 2018, pormal na nakipasok ang Dafeng, isang isang kumpanyang Tsino, sa isang kasunduan sa KJC. Ang proyekto ay isinima sa One Belt One Road Initiative ng Ministro ng Kultura ng Tsina.

Gamit at mga pasilidad

Unang planong gawing katedral lamang para sa Kingdom of Jesus Christ (KJC) ni Pastor Apollo Quiboloy, ang KJC King Dome ay balak din gamitin para sa ibang kaganapan tulad ng mga concert at mga labanan sa boksing and basketbol.Magkakaroon din ang King Dome ng isang de-kahon na scoreboard.
Ang King Dome ay magiging bahagi ng isang mas malaking mixed-used development na magkakahalaga ng ₱7.981 bilyon. Ito ay magkakaroon ng isang condominium hotel, isang otel at museo, isang hangar, isang water park, isang  otel at sentrong pangkomersyo, at isang complex na pang-administratibo.
Ang King Dome mismo ay tinatayang nagkakahalagang ₱6.025 billion.Ito ay magkakaroon ng kapasidad na 70,000, mas malaki sa Philippine Arena na may kapasidad na 55,000 at ito ay magiging pinakamalaking indoor arena sa daigdig kapag ito ay natapos. Dati ibinalak na 50,000 lamang ang kapasidad ng King Dome.

Arkitektura at disenyo

Australyano ang arkitekto ng KJC King Dome. Kinumpara ito sa Staples Center ng pinuno ng KJC na si Apollo Quiboloy dahil ginawang sa ilalim ng lupa ang isang palapag ng King Dome dahil sa lapit nito sa paliparan ng Lungsod Davao. Ang floor area ng King Dome ay tinatayang 40,000 to 50,000 square meter (430,000 to 540,000 sq ft). Ito rin ang magkakaroon ng mga 38 elevator at sistema para sa airconditioning. Iminungkahi ng mga Australyano ang isang bubong na naisasara at naibubukas para sa King Dome ngunit ang mungkahi ay hindi inapruba ng KJC.
Ang Dafeng ay ang mangagasiwa sa ilaw, mga upuan, curtain wall, at makinaryang pangtanghalan ng indoor arena. Ang KJC Kingdome ay magkakaroon ng dobleng kurbadong curtain wall na gawa sa salamin, isan sistemang cellular panel na gawa sa aluminyo, at flood lighting. Ang panlabas na itsura ng King Dome ay magiging magkasingtulad sa isang korona.
Unibersidad ng New Mexico

Ang Unibersidad ng New Mexico (Ingles: University of New Mexico), na kilala din bilang UN, ay isang pampublikong unibersidad sa pananaliksik na matatagpuan sa Albuquerque, estado ng Nuwebo Mehiko, Estados Unidos. Ito ay ang pangunahing institusyon sa pananaliksik buong estado, at ang pinakamalaking post-sekundaryang institusyon sa estado ayon sa kabuuang pagpapatala sa lahat ng mga kampus noong 2012, at isa sa pinakamalaking tagapag-empleyo sa buong estado.
Itinatag noong 1889, ang UNM ay nag-aalok ng mga digri sa antas batsilyer, master, doktor, maging mga propesyonal na programa sa malawak na pagpipilian. Ang Albuquerque kampus sa kasalukuyan ay sumasaklaw sa higit sa 600 ektarya (2.4 km2), at may mga sangay na kampus sa mga lungsod ng Gallup, Los Alamos, Rio Rancho, Taos, at Los Alsa.
Trotskismo

Ang Trotskismo (Ingles: Trotskyism) ay teoriya ng Marxismo na sinulong ng Rusong si Leon Trotsky.
Tulungang pagsusulat

Ang mga katagang tulungang pagsusulat at kolaborasyon ng mga kasamahan ay tumutukoy sa mga proyekto na kung saan nilikha ang isang gawang sinulat ng maraming mga tao ng sama-sama (sa pagtutulungan) sa halip ng bawat indibidwal.
Iñigo Pascual

Si Iñigo Pascual ay isang aktor sa Pilipinas. Siya ay pinanganak bilang Iñigo Dominic Lazaro Pascual noong Setyembre 14, 1997.
Kadalasan

Ang dalasan, kadalasan, dalas, kalimitan, limit, dalang, lagi, o apura (Ingles: frequency) ay ang bilang ng ulit ng pagbalik-balik, pagkakaulit-ulit, o repetisyon ng iisang pangyayari sa loob ng nakalaang dami ng panahon o oras, tulad ng bilang ng mga siklo o pag-inog ng isang segundo. Sa pisika, ang kadalasan ng isang alon ay ang bilang ng tuktok o rurok ng alon na dumaraan sa isang tuldok o punto sa loob ng isang segundo. Ang tuktok ng alon ay ang tugatog o kasidhian ng alon. Ang Hertz (sinasagisag ng Hz) ay ang yunit ng kadalasan.
Ang ugnayan o relasyon ng kadalasan at ng haba ng alon ay isinasaad ng pormulang:
kung saan ang v ay ang tulin at  (Lambda) ay ang haba ng alon. Ang pormula para sa kadalasan ng alon ng liwanag ay  kung saan ang c ay ang tulin ng liwanag. 
Ang lahat ng mga elektromagnetikong alon ay naglalakbay sa tulin ng liwanag sa loob ng isang bakyum (kawalan o kahungkagan) subalit naglalakbay silang mas mabagal na tulin kapag naglalakbay sila sa isang midyum na hindi isang bakyum. Ang ibang mga alon, katulad ng mga alon ng tunog, ay naglalakbay sa mas mababagal pa lalong mga tulin at hindi makapaglalakbay sa pamamagitan ng pagdaan o paglagos sa isang bakyum. Mga halimbawa ng mga along elektromagnetiko ang mga alon ng liwanag, mga along radyo, radyasyon inpra-pula, mga mikro-alon, at mga along gamma o rayong gamma (silahis na gamma o sinag na gamma).
Al-Omran

Ang Al-Omran ay isang lungsod sa Saudi Arabia.
Viet Minh

Ang Việt Minh ay isang kilusan para sa pambansang kalayaan na binuo sa Timog Tsina noong Mayo 19, 1941 . Ang Việt Minh ay binuo para sa kalayaan ng Bietnam mula sa pananakop ng Imperyong Pranses.
Adam Young

Talambuhay

Si Young ay orihinal na nagsimulang sumulat ng kanta sa basement ng kanyang mga magulang habang may insomnia. Inilagay niya ang kanyang mga kanta sa MySpace at iTunes, na bumenta ng 2,000 tracks kada linggo  sa ilalim ng pangalang Owl City. Mabilis siyang nakabuo ng mga tagasunod sa MySpace at naglabas ng isang EP at isang full-length album. Ang unang kantang inilabas ni Owl city ang Of June na nagdebut noong Abril 21, 2007. Ang kanyang unang full-length album, Maybe I'm Dreaming ay inilabas noong December 17, 2008, at umabot ng no. 13 sa US Electronic Albums chart. Noong 2009, si Young ay lumagda sa Universal Republic at naglabas ng kanyang ikalawang full-length album Ocean Eyes at muling naglabas ng kanyang nakaraang dalawang album. Ang kanyang hit signle na "Fireflies" ay bumenta ng 650,000 kopya sa unang linggo at naging iTunes Single of the Week. Ito ay naging number one sa Billboard Hot 100. Ang Ocean Eyes ay nagkamit ng top ten sa US album charts at nanguna sa US rock and electronic charts. Noong 2010, inilabas ng iTunes ang kanilang talaan ng pinakabumentang mga kanta simula 2003 na naglalagay sa Fireflies bilang ika-24.
Basilika ng Tayabas

Ang Basilika Menor ng San Miguel Arkanghel o pangkaraniwang tinutukoy na Simbahan ng Tayabas ay ang pinakamalaking simbahang Katoliko sa lalawigan ng Quezon sa Pilipinas na matatagpuan sa Lungsod Tayabas. Tanyag ito sa mala-susi nitong hugis.

Kasaysayan

Gaya ng karamihan sa mga simbahan sa Pilipinas noong panahong ng Espanyol, ang unang simbahan ng Tayabas ay yari sa mga materyal na madaling makuha sa paligid gaya ng kawayan at anahaw. Noong 1585, ipinatayo ng mga Franciscanong prayle ang simbahan sa ilalim ng patronato ni San Miguel Arkanghel, makalipas ang limang taon, ipinaayos ito muli ni San Juan Bautista. Isang simbahang yari sa tisa ang itinayo noong 1600 ngunit nasira ng lindol noong 1743. 
Pinalakihan na ang simbahan nang ito'y ipatayo muli noong mga sumunod na taon matapos gibain ng lindol. Higit pa itong pinalalkihan noong 1856 nang ipinagawa ang transepto at kupola. Pinalitan ang tisa nitong bubong ng galbanisadong yero noong 1894. Kinilala ang simbahan bilang isang "Pambansang Palatandaang Makasaysayan" ng Pambansang Suriang Pangkasaysayan ng Pilipinas noong 1978.
Itinaas ito sa pagiging isang basilika menor ni Papa Juan Pablo II noong 18 Oktubre 1988.
Kromosomang 5 (tao)

Ang Kromosomang 5 (Ingles: Chromosome 5) ang isa sa mga 23 pares ng mga kromosoma sa tao. Ang mga tao ay normal na may dalawang kopya ng kromosomang ito. Ito ay sumasaklaw sa mga 181 milyong base na pares(na pantayong materyal ng DNA) at kumakatawan sa halos 6% ng kabuuang DNA sa selula. Ang kromosomang 5 ang isa sa pinakamalaking kromosoma sa tao ngunit isa sa may pinakamababang mga densidad ng gene. Ito ay sa isang bahagi maipapaliwanag ng maraming mga salat sa gene na mga rehiyon na nagpapakita ng kahanga hangang antas ng hindi nagkokodigong DNA at synetenikong konserbasyon sa hindi-mammal na mga bertebrado na nagmumungkahing ang mga ito ay tinatakdaan sa tungkulin. Ang pagtukoy sa mga gene sa bawat kromosoma ay isang aktibong sakop ng pananaliksik henetiko. Dahil sa ang mga mananaliksik ay gumagamit ng iba't ibang paraan sa paghula ng bilang ng mga gene sa bawat kromosoma, ang tinantiyang bilang ng mga gene ay iba iba. Ang kromosomang 5 ay malamang na naglalaman sa pagitan ng 900 at 1,300 na mga gene.
NBA 2K11

Pagtanggap

Ang laro ay nakatanggap ng unibersal na kritikal na pagpuri. Mga manunuri ng mga laro (tulad ng IGN) ay nagbigay ng pagpuri sa NBA 2K11 para sa kanyang mas pinaunlad na mga kontrol, online na multi-player, at mga Michael Jordan na katangian. Ipinahayag ng punong editor ng IGN na si Hilary Goldstein, "Ito ay hindi lamang ang pinakamahusay na laro ng basketball; ito ay ang pinakamahusay na laro ng sports ng henerasyong ito." Si Mike D'Alonzo ng G4tv.com ay inulit ang parehong sentimento sa kanyang pagsusuri at isinaad na ang 2K11 "ay hindi lamang ang pinakamahusay na laro ng basketball na aking nalaro, ito ay isa sa mga pinakamahusay na laro ng sports na aking nalaro, at isang pangunahing kandidato upang mabansagang Laro ng Taon."
Ang bersyon ng Wii ng 2K11 ay halos walang mga nailathalang pagsusuri, dahil na rin marahil sa hindi magandang panimula ng Wii noong huling taon. Sa GameStop.com, ang laro ay may makabuluhan at magandang pagsusuri, nakakuha ng ito ng 9 sa kanilang pagmamarka ayon sa kostumer nito. Ang bersyon ng Wii ay kinilala para sa kanyang mahusay na grapiko, classic controller support, at pagkakaroon ng lahat ng mga katangian na tulad ng sa bersyon nito sa console (kabilang rin ang chat system ng Wii Speak). Sa kanyang pang-anim na buwan mula nang ito ay nailabas, ang NBA 2K11 ay nagpatuloy na nangibabaw sa merkado at nanguna sa lahat ng mga kilala at bagong mga larong lumabas noong Marso. Mula sa paglabas nito, ang video game na ito ay nakapagpadala na ng limang milyong kopya sa buong mundo.
Agri Tayo Dito

Ang Agri Tayo Dito ay isang palabas sa telebisyon sa Pilipinas ng ABS-CBN.
Bentong

Talambuhay

Ipinanganak si Bentong sa Tabaco, Albay noong Enero 12, 1964. Bago maging artista, siya ay nasa likod ng kamera bilang nagdedekorasyon ng set at nag-oopera ng crane. Bukod doon, naging kawani sa produksyon (production assistant) din siya sa ABS-CBN. Hanggang binigyan siya ni Willie Revillame ng pambihirang pagkakataon na pumasok sa kanyang programa at nang naglaon, lumabas siya bilang katuwang na host ni Revillame sa kanyang mga variety show, partikular ang Wowowee. 
Bagaman noon pa man dekada 1990, lumalabas na siya sa mga pelikula. Ang una niyang paglabas sa pelikula ay sa pelikula ni Dolphy na Home Along da Riles da Movie bilang tagapagmaneho ng karakter ni Cita Astals at naka-kredito siya bilang Boyet Rotamente. Kabilang sa iba pang mga pelikulang nilabasan niya ang Jologs (2002), The Adventures of Pureza: Queen of the Riles (2011) at Shake Rattle & Roll XV (2014). Bukod sa mga variety show sa telebisyon, lumabas din siya sa iba't ibang seryeng pantelebisyon. Isa na dito ang pagbida bilang si Mang Jules sa seryeng komedyang pangkabataan na Luv U. Kabilang sa ilan pang mga palabas sa telebisyon na lumabas siya ang Toda Max, Home Along Da Riles at Ariba! Ariba!.
Noong Pebrero 9, 2019, dinala si Bentong sa isang ospital sa Lungsod Quezon dahil sa atake sa puso dulot ng komplikasyon ng diabetes. Noong mga 5:00 ng madaling araw, idineklarang patay na siya nang dumating sa ospital.
Robert Duvall

Si Robert Duvall ay isang kilalang artista sa sining ng Pelikula at Telebisyon.
The Prince Who Turns into a Frog

Ang The Prince Who Turns into a Frog ay isang palabas sa telebisyon sa Pilipinas ng GMA Network.
Víctor Noriega

Si Víctor Noriega ay isang artista sa Mehiko.
Aaron Yanga

Karera

Siya ay kabilang sa Ecotourism search for modeling at kasama niya rito ang Pinoy Big Brother: Unlimited na si Mark Luz.
Lawn bowls sa Palaro ng Timog Silangang Asya 2005

Ang Lawn bowls sa Palaro ng Timog Silangang Asya 2005 ay ginanap sa Hidden Vale Sports Club sa Lungsod ng Angeles, Pampanga, Pilipinas mula Disyembre 1 hanggang Disyembre 4, 2005.
Fog Street

Ang Fog Street ay isang palabas sa telebisyon sa Timog Korea.
Jolas Paguia

Si Jolas Paguia ay isang artista sa Pilipinas.
University of Engineering and Technology, Lahore

Ang University of Engineering and Technology, Lahore (UET Lahore) ay isang pampublikong unibersidad na matatagpuan sa Lahore, Punjab, Pakistan na dalubhasa sa mga asignatura ng agham, teknolohiya, inhenyeriya, at matematika (STEM).  
Itinatag noong 1921 bilang Mughalpura Technical College, ito ay pinalitan ng pangalan bilang MacLagan Engineering College noong 1923 bilang karangalan kay Edward Douglas MacLagan. Noong 1932, ito ay naging isang kaakibat na kolehiyo ng Unibersidad ng Punjab at nagsimulang mag-alok ng mga di-gradwadong digri sa mga disiplina sa inhenyeriya. Noong 1962, binigyan ito ng charter at pinangalanang West Pakistan University of Engineering and Technology, Lahore. Noong 1972, opisyal na itong pinangalanan bilang University of Engineering and Technology, Lahore. Ang pangalawang sangay na kampus ng unibersidad ay itinatag noong 1975 sa Sahiwal na inilipat sa Taxila noong 1978 at naging isang independiyenteng unibersidad noong 1993 na tinawag na University of Engineering and Technology, Taxila. Gayunpaman, nananatiling may 4 kampus ang UET Lahore sa buong Pakistan.
Disprosiyo

Ang disprosiyo ay isang kemikal na elemento na may sagisag na Dy, atomikong bilang na 66. Ito ay kakaibang elementong pandaigdig na may mametal na luster na pilak.
Sex steroid

Ang mga sex steroidogonadal steroid o steroid pangkasarian ay mga steroid hormone na nakikipag-ugnayan sa vertebrate androgen o mga estrogen receptor. Ang kanilang epekto ay minamagitan ng mga mabagal na mekanismong henomiko sa pamamagitan ng mga nuclear receptor, pati na rin sa mga mabilis na mekanismong henomiko sa pamamagitan ng mga receptor na may kaugnayan sa membrane at mga signalling cascade. Ang terminong sex hormone, at sex steroid ay halos magkasingkahulugan. Ang mga hindi steroid hormone at mga hormone na nagpapalabas ng gonadotropin ay di tinutukoy na sex hormone, kahit na malaki ang ginagampanan nila sa pagtatalik.

Produksyon

Ang mga likas na sex steroid ay gawa ng mga gonad (obaryo o bayag), glandulang adrenal, o sa pamamagitan ng paggawa ng mga sex steroid galing sa ibang pang tisyu ng katawan tulad ng atay o taba.

Mga sintetikong sex steroid

Kadalasang tinatawag na mga anabolic steroid ang mga sintetikong androgen. Ang mga sintetikong estrogen at progestin ay ginagamit sa kontrasepsyonng hormonal. Kabilang sa mga sintetikong estrogen ang ethinylestradiol. May mga espesipikong kompuwesto na may bahagyang mapanlaban na aktibidad para sa mga steroid receptor. Ang mga ito ay pumapapel bilang likas na mga steroid hormone, at ginagamit sila para sa paglunas ng mga medikal na kondisyon na nangagailangan ng steroid sa isang uri ng selula.
SM City Fairview

Ang SM City Fairview ay malaking shopping mall sa Pilipinas na pag-aari ng SM Prime Holdings. Ito ay nakikita sa Quirino Highway at Regalado Avenue, Novaliches, Lungsod ng Quezon, Kalakhang Maynila.
Tronong Krisantemo

Ang Tronong Krisantemo (o Tronong Mansanilya) ay isang termino na halaw sa Ingles para tukuying ang tronong imperyal ng Hapon o ang monarkiya nito mismo. Sa mga Hapones, ang tawag nila dito ay Koui (kōi) o sa madaling pagsasaling wika ay "tronong imperyal".
Ang Tronong Krisantemo ang pinakamatandang patuloy na panunungkulan ng monarkiya sa mundo. Ayon sa Nihonshoki, sinasabi na ang Imperyo ng Hapon ay itinatag ni Emperador Jimmu noong taong 660 BK. Ayon sa tradisyon, si Emperador Akihito, ang ika-125 na tagapagmana ng Trono mula kay Emperador Jimmu. Pero kung pagbabasehan ang mga nakasulat na katibayan, hanggang kay Emperador Oojin (Ōjin) lamang ang ebidensiya na nakalap. Si Emperador Oojin ay ika-15 na umupo sa Tronong Krisantemo na ayon sa kasaysayan ay nasa ikalimang daangtaon.
Noong 1889, isinabatas ni Mutsuhito (Emperador Meiji) na bawal ng umupo ang kababaihan sa Tronong Krisantemo simula noong ika-19 siglo. Nireporma ito ng Diet ng Japan o iyong kanilang parlamento noong taong 1947. Sa kanilang kasaysayan meron 8 na babae ang umupo bilang Emperador ng Japan. Sa batas na ito ang mga babae na tatawaging emperatris (Kougou) ay mga asawa lamang ng mga Emperador.
Ang mga emperador (Tennou) ay nagsisilbi bilang punong pari sa makalumang relihiyong Shinto ng mga Hapones. Lahat ng mga Emperador ng Hapon ay tinuring na mga diyos ng sambayanang Hapones dahil nagmula ang kanilang angkan kay Amaterasu, ang Diyosa ng Araw ng mga Hapones. Pero nung matalo sila sa Ikalawang Digmaang Pandaigdig, pinabulaanan ito ni Hirohito (Emperador Showa). Siya ang kahuli-hulihang diyos-emperador na bansang Hapon.
Sa ilalim ng Saligang Batas ng Hapon, ang Emperador ay isang "sagisag ng estado at pagkakaisa ng kanyang sambayanan"; wala siyang tunay na pampolitika na kapangyarihan at tinatrato siya bilang pinuno ng estado at monarkang konstitusyonal.
Nancy Binay

Personal na buhay

Si Nancy Binay ay kasal sa negosyante na si Jose Benjamin Angeles. Sila ay mayroong apat na anak.